Hrvatski reprezentativac Marcelo Brozović je odlučio donirati udžbenike za sljedeću školsku godinu osnovnoškolcima od 1. do 4. razreda iz mjesta Cerića pored Nuštra.

Marcelo je u dogovoru s načelnikom Općine Nuštar Hrvojem Drinovcem, odlučio malim Cerićancima, školskoj djeci od 1. do 4. razreda, koja pohađaju Područnu školu u Ceriću OŠ Zrinskih Nuštar, darovati knjige za sljedeću školsku godinu, pišu vinkovačke Novosti.

Načelnik Drinovac sretan je zbog ove lijepe i vrijedne donacije i zahvaljuje našem reprezentativcu kojemu će iz Općine Nuštar biti upućen i poziv da posjeti Nuštar i obavezno Cerić i mališane koje je ovako lijepo obradovao.